 

**Mjera sniženja kamatnih stopa HBOR-a za krajnje korisnike koji se uklapaju u uvjete Inicijative za zapošljavanje mladih Europske investicijske banke (EIB)[[1]](#footnote-1)**

Uključivanjem u EIB-ovu Inicijativu za zapošljavanje mladih (Jobs for Youth Initiative), HBOR krajnjim korisnicima kredita koji zapošljavaju i/ili će zaposliti mlade osobe omogućava dodatnu pogodnost u vidu sniženja kamatne stope za 50 baznih bodova. Mlada osoba je ona koja ima najmanje 15 godina, a najviše 30 godina u trenutku zapošljavanja/osposobljavanja.

Krajnji korisnici prihvatljivi za umanjenje kamatne stope su **mali i srednji poduzetnici** koji ispunjavaju najmanje jedan od sljedeća tri kriterija:

* 1. tijekom 6 mjeseci prije podnošenja zahtjeva za kredit u HBOR ili poslovnu banku su zaposlili te još uvijek zapošljavaju najmanje jednu mladu osobu ili planiraju u sljedećih 6 mjeseci zaposliti najmanje jednu mladu osobu, računajući od datuma potpisivanja ugovora o kreditu odobrenog u okviru ove Inicijative[[2]](#footnote-2), ili
	2. u trenutku podnošenja zahtjeva za kredit nude strukovno osposobljavanje mladih osoba ili praksu/programe osposobljavanja mladih osoba te postoji pisani dokaz da je mlada osoba(e) nedavno koristila takve usluge[[3]](#footnote-3), ili
	3. u trenutku podnošenja zahtjeva za kredit imaju sklopljen ugovor o suradnji za zapošljavanje mladih osoba sa školom ili obrazovnom institucijom koja pruža sveučilišni ili stručni studij (npr. za vrijeme ljetne prakse) te postoji pisani dokaz da je mlada(e) nedavno koristila takve usluge².

Kao potvrdu o navedenom uz Zahtjev za kredit krajnji korisnik dostavlja i popunjenu „[Izjavu o ispunjenju kriterija za zapošljavanje mladih](https://www.hbor.hr/wp-content/uploads/2018/01/YEP-izjava-finalno.pdf)“.

Mjerase odnosi na nove zahtjeve za kredit u okviru postojećih programa kreditiranja HBOR-a:

|  |  |
| --- | --- |
| **Infrastruktura****Zaštita okoliša****Energetska obnova zgrada****Gospodarstvo****Brodarstvo****Nova proizvodnja****Turizam** | **Malo i srednje poduzetništvo****Poljoprivreda i ujednačeni razvoj****Početnici****Poduzetništvo mladih****Pronalasci****Žene poduzetnice****Trajna obrtna sredstva** |

Mjera se primjenjuje na cijeli rok otplate kredita. Predviđena sredstva za provedbu mjere su ograničena.

1. Više informacija o suradnji s EIB-om dostupno je na: <https://www.hbor.hr/naslovnica/hbor/suradnja-s-europskom-investicijskom-bankom/> [↑](#footnote-ref-1)
2. Ova točka obuhvaća radni odnos na neodređeno vrijeme, radni odnos na određeno vrijeme, radni odnos na određeno vrijeme za stalne sezonske poslove, probni rad, pripravnički staž, stručno osposobljavanje bez zasnivanja radnog odnosa, a ne obuhvaća unajmljivanje radnika preko agencija za privremeno zapošljavanje te rad preko učeničkih ili studentskih servisa. [↑](#footnote-ref-2)
3. Usavršavanje/stažiranje bi trebalo trajati najmanje 3 mjeseca i trebalo bi biti uobličeno ugovorom o aktivnoj suradnji s tehničkom školom, veleučilištem, sveučilištem ili javnom agencijom za zapošljavanje i/ili biti potvrđeno dopisom koji potpisuje jedna od navedenih ustanova i/ili biti dio vlastitog uobličenog programa krajnjeg korisnika za stručno usavršavanje ili stažiranje; i/ili je krajnji korisnik sudjelovao u programu za mlade poduzetnike nevladine udruge ili obrazovne ustanove. [↑](#footnote-ref-3)